ایستانبول-دا تورکیه-‌نین دیپلوماتیک سعی‌لری ایله ایمضا‌لانان تاخیل دهلیزی سازیشیندن سونرا اوکراینا پرزیدنتی ولادیمیر زلنسکی اودسا‌داکی چورنومورسک لیمانینا سفر ائدیب.
بورادا ژورنالیست‌لره آچیقلاما وئرن زلنسکی، اوکراینانین داشینمایا حاضیر اولدوغونو بیلدیریب. "اوکراینا تاخیل داشینماسینا حاضیردیر. بیز تورکیه و بمت-دن داشینمایا باشلاماق اوچون سیقنال گؤزلییریک"، - دئیه او بیلدیریب.
اوکراینا لیدری قئید ائدیب کی، اوکراینانین بوندان سونرا دا دونیانین ارزاق تهلوکه‌سیزلیگی‌نین گارانتی اولماسی واجیب‌دیر.
رسمی فیسبوک صحیفه‌سینده آچیقلاما وئرن زلنسکی لیمان‌دان آراشدیرما‌لار آپاریب و یئتکیلیلرله گؤروشوب.
اوکراینا پرزیدنتی بؤلگه‌ده آپاردیغی آراشدیرما‌لارین و گؤروش‌لری‌نین فوتولارینی دا فیسبوک حسابیندا پایلاشیب.
